[USKRSNICE ZA NAŠE UMIROVLJENIKE]

Kako bismo našim umirovljenicima s najnižim primanjima uljepšali nadolazeći Uskrs i barem malo olakšali pripremu uskršnje trpeze Općinsko vijeće Općine Ernestinovo donijelo je Odluku o isplati uskrsnica za umirovljenike slabijeg imovinskog stanja.

Uskrsnica se isplaćuje umirovljenicima pod uvjetom da:

- imaju prijavljeno prebivalište na području Općine Ernestinovo

- imaju navršenih 55 godina života

- da su korisnici mirovine ili nacionalne naknade

- da im iznos mirovine ne prelazi 270,00 eura

- da nisu u radnom odnosu.

U mirovinu se ne uračunava zaštitni dodatak na mirovinu.

Uskrsnica se isplaćuje u novcu, u sljedećim iznosima:

- 35,00 eura isplaćuje se umirovljenicima s mirovinama manjom od 200,00 eura

- 30,00 eura isplaćuje se umirovljenicima s mirovinama koje iznose 200,01 – 270,00 eura

Umirovljenici koji udovoljavaju uvjetima za ostvarivanje prava na isplatu uskrsnice, trebaju podnijeti Jedinstvenom upravnom odjelu Općine Ernestinovo zahtjev za isplatu (dostupan na web stranici Općine ili u prostorijama Općine), uz koji se prilaže:

- Bankovno izvješće ili odrezak od posljednje mirovine (hrvatske i inozemne)

- broj kartice bankovnog tekućeg računa

- kopiju važeće osobne iskaznice

Pozivamo umirovljenike koji udovoljavaju uvjetima za isplatu uskrsnice da traženu dokumentaciju dostave u Općinu Ernestinovo, najkasnije do 24.03.2023. radnim danom od 7:30 do 14:30 sati. Zahtjev se ne mora dostaviti osobno, ali zahtjev mora biti potpisan od strane umirovljenika.

Dragi umirovljenici, od sveg ❤ želimo vam da vas dragi Bog podari zdravljem i obiljem zadovoljstva!

Sretan i blagoslovljen Uskrs!

Općinsko vijeće Općine Ernestinovo, djelatnici i općinska načelnica